ai4bharat/Pralekha huggingface dataset:
ప్రధాన మంత్రి కార్యాలయం
ఉత్తరప్రదేశ్లోని బదౌన్ జిల్లా రోడ్డు ప్రమాదంలో ప్రాణనష్టంపై ప్రధానమంత్రి సంతాపం
ఉత్తరప్రదేశ్లోని బదౌన్ జిల్లాలో రోడ్డు ప్రమాదం సంభవించి ప్రాణనష్టం చోటుచేసుకోవడంపై ప్రధానమంత్రి శ్రీ నరేంద్ర మోదీ తీవ్ర దిగ్భ్రాంతి వ్యక్తం చేశారు. ఈ దుర్ఘటనలో గాయపడిన వారు సత్వరం కోలుకోవాలని ఆయన ఆకాంక్షించారు.
ఈ మేరకు ప్రధానమంత్రి కార్యాలయం ఒక ట్వీట్ ద్వారా పంపిన సందేశంలో:
“"ఉత్తరప్రదేశ్లోని బదౌన్లో రోడ్డు ప్రమాదం సంభవించడం చాలా బాధ కలిగించింది. ఈ దుర్ఘటనలో ఆప్తులను కోల్పోయిన కుటుంబాలకు నా ప్రగాఢ సానుభూతి తెలియజేస్తున్నాను. అలాగే ఈ ప్రమాదంలో గాయపడిన వారు త్వరగా కోలుకోవాలని ఆ దైవాన్ని ప్రార్థిస్తున్నాను.. PM @narendramodi” అని పేర్కొంది.
(
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
భారతదేశం, దక్షిణ ఆఫ్రికా ల సంయుక్త తపాలా బిళ్ళ జారీ కి ఆమోదం తెలిపిన మంత్రివర్గం
‘‘భారతదేశానికి, దక్షిణ ఆఫ్రికా కు మధ్య 20 సంవత్సరాల వ్యూహాత్మక భాగస్వామ్యం’’ అనే ఇతివృత్తం పై భారతదేశం, దక్షిణ ఆఫ్రికా లు సంయుక్తంగా తపాలా బిళ్ళ ను జారీ చేయడాన్ని ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ సంయుక్త తపాలా బిళ్ళ లను 2018 జూన్ నెల లో విడుదల చేశారు.
ఈ స్మారక తపాలా బిళ్ళ లలో దీన్ దయాళ్ ఉపాధ్యాయ గారి బొమ్మ తో పాటు, దక్షిణ ఆఫ్రికా కు చెందిన ఆలివర్ రెజినాల్డ్ తాంబో గారి బొమ్మ ఉంది. ఈ మేరకు ఒక ఎంఓయూ పై భారతదేశం మరియు దక్షిణ ఆఫ్రికా ల మధ్య 2018 మే నెలలో సంతకాలయ్యాయి.
(
ఆయుష్
కోవిడ్ నుంచి కోలుకున్న వారికి ఆయుష్ నియమావళి
కోవిడ్-19 వైరస్ నంచి కోలుకున్న వారికోసం చికిత్సానంతరం అనుసరించవలసిన ఆరోగ్య రక్షణ నిర్వహణా నియమావళిని కేంద్ర ఆరోగ్య, కుటుంబ సంక్షేమ మంత్రిత్వ శాఖ విడుదల చేసింది. 2020 సెప్టెంబరు 13న ఈ నియమావళి విడుదలైంది. కోవిడ్ రోగులకోసం ఇంటివద్ద పాటించవలసిన ఒక సమగ్రమైన సంపూర్ణమైన పద్ధతిని ఈ నియమావళి నిర్దేశిస్తోంది. అయితే, దీన్ని వైరస్ కు నిరోధక విధానంగా వినియోగించరాదని నియమావళిలో పేర్కొన్నారు. తీవ్రమైన లక్షణాలతో వ్యాధి సోకిన వారు, ఇదివరకే ఇతర వ్యాధులు ఉన్న కోవిడ్ బాధితులు కోలుకునే వ్యవధి ఎక్కువగా ఉండే అవకాశం ఉందని నియమావళి పేర్కొంది. కోవిడ్ నుంచి రికవరీ అయిన వారు వేగంగా సంపూర్ణ ఆరోగ్యవంతులుకావడానికి ఆయుష్ పరిధిలోని వివిధ రకాల ఆరోగ్య రక్షణ సదుపాయాలను, పద్ధతులను కూడా సూచించింది.
కోవిడ్-19 వైరస్ అనేది కొత్త వ్యాధి, దీని సహజ పరిణామం, ప్రవర్తనా తీరుపై రోజువారీ
సమాచారాన్ని నమోదు చేస్తున్నారు. కోలుకున్న తర్వాత సంపూర్ణ ఆరోగ్యవంతులు కావడానికి పాటించవలసిన జాగ్రత్తలపై కూడా అధ్యయనం చేస్తున్నారు. వ్యాధికి సంబంధించిన పూర్తి సమాచారాన్ని వెలికి తీసేందుకు రికవరీ తర్వాత వైరస్ తీరుపై క్రియాశీలకమైన పరిశోధనను కూడా చేపడుతున్నారు. ప్రస్తుతం అందుబాటులో ఉన్న సమాచారం ప్రకారం కోవిడ్-19 నుంచి కోలుకున్న వారు అలసట, దగ్గు, గొంతునొప్పి వంటి రకరకాల లక్షణాలతో బాధపడుతున్నారు.
కోలుకున్న రోగులు నియమావళి ప్రకారం మాస్కును సక్రమంగా వినియోగించడం, చేతుల పరిశుభ్రత శ్వాసకు సంబంధించి ఆరోగ్యకరమైన పద్ధతులను, భౌతిక దూరాన్ని పాటించడం కొనసాగించాలని వైద్యులు సూచిస్తున్నారు. ఆయుష్ వైద్యులు సిఫార్సుచేసిన ప్రకారం వారు తగిన మోతాదులో వేడి నీటిని తాగడం, రోగనిరోధక శక్తిని పెంపొందించే ఆయుష్ మందు వాడటం తప్పనిసరి అని నియమావళి చెబుతోంది. నిర్దేశించిన పరిమితిలో స్వల్పంగా, లేదా ఒక మోస్తరుగా యోగాసనాలు, ప్రాణాయామం, ధ్యానం ప్రతిరోజూ చేయాలని, తమకు సౌకర్యవంతమైన లేదా శారీరకంగా ఓర్చుకోగలిగిన వేగంతో ఉదయం లేదా సాయంత్రం నడకను కూడా సాధన చేయాలని నియమావళి పేర్కొంటోంది.
దీనితోపాటుగా, సునాయాసంగా జీర్ణమయ్యే, తాజాగా తయారు చేసిన సమతుల పోషకాహారం తీసుకోవాలని నియమావళి చెబుతోంది. సమాజ స్థాయిలో అయితే, ఎవరైనా వ్యక్తి వైరస్ నుంచి కోలుకొని, పునరావాసం పొందే ప్రక్రియకోసం,.. స్వయంసహాయ సంఘాలు, అర్హులైన వృత్తి నిపుణుల సహాయం తీసుకోవచ్చని నియమావళి సూచిస్తోంది, ఇంటివద్దనే ఆరోగ్యపరంగా తగిన జాగ్రత్తలు తీసుకుని కోలుకున్న రోగి ఎవరికైనా వ్యాధి లక్షణాలు కొనసాగిన పక్షంలో సమీపంలోని ఆరోగ్య కేంద్రాన్ని సందర్శించవచ్చని చెబుతున్నారు.
ఇక వ్యక్తిగత స్థాయిలో అయితే, రోగనిరోధక శక్తిని పెంచే ఆయుష్ మందులను వినియోగించుకోవచ్చు. ఆయుష్ మంత్రిత్వ శాఖ సూచనలకు అనుగుణంగా, అర్హుడైన వైద్యడి సిఫార్సుల ప్రకారం ఈ మందులు వినియోగించవచ్చు. ఆయుష్ క్వాత్, సంశామినీ వటి, గిలోరీ వంటి చూర్ణాలను గోరువెచ్చని నీటితో అనుపానంగా తీసుకోవచ్చు. అశ్వగంధ, చ్యవన ప్రాశ వంటివి కూడా తీసుకోవచ్చు. ఇంకా, ఉసిరి, అతిమధురం మూలికా చూర్ణం, పసుపు పాలు వంటివి తీసుకోవచ్చని సిఫార్సు చేస్తున్నారు.
చట్ట, న్యాయ మంత్రిత్వ శాఖ
పత్రిక సమాచారం
15.07.2023 నాడు విడుదలైన ప్రకటన ప్రకారం, దేశంలోని మూడు ఉన్నత న్యాయస్థానాల న్యాయమూర్తులను గౌరవనీయ రాష్ట్రపతి బదిలీ చేశారు.  అలహాబాద్ ఉన్నత న్యాయస్థానం దినేష్ కుమార్ సింగ్ను కేరళ ఉన్నత న్యాయస్థానానికి,  పంజాబ్ &హరియాణా ఉన్నత న్యాయస్థానం న్యాయమూర్తి మనోజ్ బజాజ్ను అలహాబాద్ ఉన్నత న్యాయస్థానానికి,  దిల్లీ ఉన్నత న్యాయస్థానం న్యాయమూర్తి గౌరంగ్ కాంత్ను కలకత్తా ఉన్నత న్యాయస్థానానికి బదిలీ చేశారు. రాష్ట్రపతి, భారత ప్రధాన న్యాయమూర్తితో సంప్రదించిన తర్వాత ఈ బదిలీల నిర్ణయం తీసుకున్నారు. సంబంధిత ఉన్నత న్యాయస్థానాల్లోని వారి కార్యాలయాల్లో బాధ్యతలు స్వీకరించాలని సూచించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.80 కోట్ల డోసులు  అందించారు
గత 24 గంటల్లో 3,44,525 డోసులు అందించారు
దేశవ్యాప్త క్రియాశీల కేసుల సంఖ్య 3,44,525
మొత్తం కేసుల్లో క్రియాశీల కేసులు 0.08%
ప్రస్తుత రికవరీ రేటు 98.74%
గత 24 గంటల్లో 3,481 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,36,152 కు పెరిగింది.
గత 24 గంటల్లో 1,968 కొత్త కేసులు నమోదయ్యాయి.
రోజువారీ పాజిటివిటీ రేటు 0.94%
వారపు పాజిటివిటీ రేటు 1.29%
గత 24 గంటల్లో చేసిన 2,09,801 కొవిడ్ పరీక్షలతో కలిపి ఇప్పటివరకు 89.59 కోట్ల పరీక్షలు చేశారు.
ఆర్థిక మంత్రిత్వ శాఖ
కేంద్ర బడ్జెట్ 2022-23 లో ప్రకటించిన ఈ-బిల్ ప్రాసెసింగ్ విధానం రేపు, 2022 మార్చి, 2వ తేదీ 46వ పౌర ఖాతాల దినోత్సవం సందర్భంగా ప్రారంభం కానుంది.
న్యూఢిల్లీ, జనపథ్ లోని డాక్టర్ అంబేద్కర్ అంతర్జాతీయ కేంద్రంలో 2022 మార్చి, 2వ తేదీన, నిర్వహిస్తున్న 46వ పౌర ఖాతాల దినోత్సవంలో కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ముఖ్య అతిథిగా పాల్గొంటారు. కేంద్ర ఆర్థిక శాఖ కార్యదర్శి డా. టి.వి. సోమనాథన్, సంస్థ అధిపతి శ్రీమతి సోనాలి సింగ్ తో పాటు పలువురు ఇతర ప్రముఖులు కూడా ఈ కార్యక్రమానికి హాజరుకానున్నారు.
సులభతర వ్యాపారం మరియు డిజిటల్ ఇండియా పర్యావరణ వ్యవస్థ లో భాగంగా "ఎలక్ట్రానిక్ బిల్  ప్రాసెసింగ్ విధానం" అనే ఈ-గవర్నెన్స్ కు సంబంధించిన ప్రధాన కార్యక్రమాన్ని కేంద్ర ఆర్థిక మంత్రి శ్రీమతి సీతారామన్ ఈ సందర్భంగా ప్రారంభిస్తారు. 2022-23 కేంద్ర బడ్జెట్ లో ప్రకటించిన, ఈ-బిల్ విధానం అన్ని కేంద్ర మంత్రిత్వ శాఖలు, విభాగాల్లో అమలు చేయడం జరుగుతుంది. పారదర్శకత, సమర్థత, వ్యక్తిగత ప్రమేయం లేని, కాగితం రహిత చెల్లింపు వ్యవస్థను మెరుగుపరచడానికి ఇది మరింత ముందడుగు అవుతుంది. సరఫరాదారులు, కాంట్రాక్టర్లు ఇప్పుడు తమ బిల్లులను ఆన్లైన్ లో సమర్పించడానికి అవకాశం ఉంటుంది. ఈ విధానంలో వాస్తవ సమయం ప్రాతిపదికన ఎప్పటికప్పుడు పరిస్థితిని తెలుసుకోడానికి వీలు కలుగుతుంది.
రోజంతా జరిగే ఈ కార్యక్రమంలో రెండు సాంకేతిక సదస్సులు ఉంటాయి.
1. “పబ్లిక్ ఫైనాన్షియల్ మేనేజ్మెంట్ లో సంస్కరణలు” అనే అంశంపై నీతి ఆయోగ్ సి.ఈ.ఓ శ్రీ అమితాబ్ కాంత్ కీలకోపన్యాసం;
2. “ప్రొక్యూర్మెంట్ మరియు ప్రాజెక్ట్ మేనేజ్మెంట్ పై సాధారణ మార్గదర్శకాలు” అనే అంశంపై కేంద్ర ఆర్థిక మంత్రిత్వ శాఖకు చెందిన ప్రొక్యూర్మెంట్ పాలసీ విభాగం, సలహాదారుడు, శ్రీ సంజయ్ అగర్వాల్ వివరణ.
ప్రభుత్వం అమలు చేస్తున్న వివిధ చెల్లింపు విధానాలు; ఇటీవల ప్రారంభించిన సంస్కరణలు; పి.ఎఫ్.ఎం.ఎస్.  అభివృద్ధి, నిర్వహణలో తాజా సాంకేతికతను ఉపయోగించడంతో సహా, పౌర ఖాతాల సంస్థ కు చెందిన పౌర కేంద్రీకృత కార్యక్రమాలను తెలియజేస్తూ, సి.జి.ఏ. సంస్థ పై రూపొందించిన ఒక లఘు చిత్రాన్ని కూడా ఈ సందర్భంగా ప్రదర్శించనున్నారు. పి.ఎఫ్.ఎం.ఎస్. అనే ఈ ఏకీకృత ఐ.టి. వేదిక ద్వారా అన్ని డి.బి.టి.లు; పన్నులు లేని రసీదులతో సహా ప్రభుత్వ చెల్లింపులు ; అకౌంటింగ్ విధులు నిర్వహించబడతాయి.
ఈ వ్యవస్థల పటిష్టత కారణంగా, కోవిడ్-19 సంక్షోభ సమయంలో కూడా ప్రభుత్వ లావాదేవీలను ఎటువంటి అవరోధాలు లేకుండా చేయడంలో "ఇండియన్ సివిల్ అకౌంట్స్ ఆర్గనైజేషన్" కీలక పాత్ర పోషించింది. అవసరమైన వైద్య సేవలు, శాంతి భద్రతలు స్థిరంగా కొనసాగడానికీ, అదేవిధంగా ఆర్థిక వ్యవస్థ వృద్ధి చెందడానికీ, చెల్లింపు మరియు రసీదు లావాదేవీల వ్యవస్థ సజావుగా పని చేయడం చాలా అవసరం.
ఈ కార్యక్రమం దూరదర్శన్; ఏ.ఎన్ .ఐ. ఛానెళ్ళ తో పాటు ఎన్.ఐ.సి. కి చెందిన వెబ్ కాస్ట్ వేదిక  ద్వారా కూడా ప్రత్యక్షంగా ప్రసారమౌతుంది.
జల శక్తి మంత్రిత్వ శాఖ
2021-22లో జల్ జీవన్ మిషన్ కింద 22 లక్షల కొత్త కుళాయి కనెక్షన్లు ఇవ్వడానికి వార్షిక ప్రణాళికను ప్రకటించిన ఛత్తీస్గఢ్
జల్ జీవన్ మిషన్  కోసం వార్షిక కార్యాచరణ ప్రణాళికను ఛత్తీస్గఢ్ ఈ రోజు వీడియో కాన్ఫరెన్సింగ్ ద్వారా సమర్పించింది. ప్రదర్శన సందర్భంగా, ప్రణాళిక ప్రకారం ‘హర్ ఘర్ జల్’ లక్ష్యాన్ని సాధించాలనే నిబద్ధతను రాష్ట్రం పునరుద్ఘాటించింది. జల్ జీవన్ మిషన్ కింద రాష్ట్రాలు / యుటిల వార్షిక కార్యాచరణ ప్రణాళిక  గురించి చర్చించి, ఖరారు చేసే కసరత్తు, తాగునీరు, పారిశుద్ధ్య శాఖ కార్యదర్శి అధ్యక్షతన జాతీయ కమిటీ చేస్తోంది. ఆ తరువాత, త్రైమాసిక పురోగతి, నిధుల ఆధారంగా నిధులు విడుదల చేస్తారు. ఎప్పటికప్పుడు అయ్యే ఖర్చులు, జల్ జీవన్ మిషన్ క్రింద ప్రతి గ్రామాన్ని 'హర్ ఘర్ జల్' గా మార్చడానికి ప్రణాళికాబద్ధమైన కార్యకలాపాలను సజావుగా అమలు చేయడానికి మార్గనిర్దేశం చేయడానికి మరియు సాంకేతిక సహాయాన్ని అందించడానికి జాతీయ బృందం క్రమం తప్పకుండా క్షేత్ర సందర్శనలు చేస్తుంది.
ఛత్తీస్గఢ్లో 45.5 లక్షల గ్రామీణ కుటుంబాలు ఉన్నాయి, వీటిలో 5.7 లక్షలు  మాత్రమే కుళాయి నీటి సరఫరా ఉంది. 2021-22 సంవత్సరంలో సుమారు 22 లక్షల నీటి కనెక్షన్లు అందించాలని యోచిస్తున్నారు. ఈ ఏడాది 2 జిల్లాలలో ఈ కార్యక్రమం పూర్తిగా అమలుచేసేలా రాష్ట్రం యోచిస్తోంది. 2021-22లో ఛత్తీస్గఢ్ కి జెజెఎం కింద సుమారు రూ.1,000 కోట్ల కేంద్ర నిధులు వచ్చే అవకాశం ఉంది. నిధులను సమర్థవంతంగా ఉపయోగించుకోవటానికి రాష్ట్ర వాటా మరియు వ్యయ ప్రణాళికను సరిపోల్చడానికి ఒక నిబంధన చేయాలని కమిటీ రాష్ట్రానికి సూచించింది. ప్రదర్శన సందర్భంగా, వనరులను న్యాయంగా వినియోగించుకునేలా వివిధ వనరుల నిధుల కలయిక కోసం, నీటి-నాణ్యత ప్రభావిత ప్రాంతాలు, నీటి కొరత ఉన్న ప్రాంతాలు, ఎస్సీ / ఎస్టీ ఆధిపత్య నివాసాలు, ఆకాంక్ష జిల్లాలు, పివిటిజి ప్రాంతాలు మరియు సంసద్ధర్ష్ గ్రామీణ యోజన గ్రామాలు, ఐఇసి కార్యకలాపాలకు ప్రాధాన్యత ఇవ్వడం మొదలైనవి ఉంటాయి.
ఛత్తీస్గఢ్ రాష్ట్రం తాగునీటి వనరుల సుస్థిరత / అభివృద్ధిపై మరియు నీటిలో భౌగోళిక కాలుష్యాన్ని పరిష్కరించడానికి కృషి చేస్తోంది. సౌర ద్వంద్వ మినీ నీటి సరఫరా పథకాలలో రాష్ట్రం మంచి పురోగతి సాధించింది.
జల్ జీవన్ మిషన్ కింద, ఫ్రంట్లైన్ కార్యకర్తల చురుకుగా పాల్గొనడం ద్వారా మరియు స్థానిక సమాజంలో పాల్గొనడం ద్వారా నీటి నాణ్యత పర్యవేక్షణకు ప్రాధాన్యత ఇవ్వబడుతుంది. నీటి నాణ్యతను పరీక్షించడానికి ఫీల్డ్ టెస్ట్ కిట్లను ఉపయోగించడానికి ప్రతి గ్రామంలో 5 మందికి ముఖ్యంగా మహిళలకు శిక్షణ ఇస్తున్నారు.
కోవిడ్ -19 మహమ్మారి పరిస్థితిలో, గ్రామీణ గృహాల్లో ఒకరికి మరియు అందరికీ సురక్షితమైన నీటి లభ్యత వైరస్ ను ఎదుర్కోవడానికి సహాయపడుతుంది.
వ్యవసాయ మంత్రిత్వ శాఖ
ఆహారం మరియు వ్యవసాయం కోసం మొక్కల జన్యు వనరులపై అంతర్జాతీయ ఒప్పందం యొక్క పాలకమండలి సమావేశంలో రెండవ రోజు చర్చలకు నాయకత్వం వహించిన - భారతదేశం
I. రైతుల హక్కుల  అమలు కోసం ఎంపికను రూపొందించడంలో భారతదేశం ముందుంది
జి.బి-9 యొక్క రెండవ రోజు ప్లాంట్ ట్రీటీ లోని రెండు ముఖ్యమైన సమస్యల పై చర్చించడం జరిగింది. భారతదేశం చేసిన ఎడతెగని ప్రయత్నాల కారణంగా, 2017 లో ఎఫ్.ఆర్. పై నిపుణుల బృందం ఏర్పడింది. ఆ బృందానికి ఉపాధ్యక్ష హోదాలో భారతదేశం నాయకత్వం వహించింది. మహమ్మారి సమయంలో కూడా ఈ బృందంలో చర్చలు జరిగే విధంగా భారతదేశం ప్రత్యేక శ్రద్ధతో కృషి చేసింది. ఏ దేశంలోనైనా ఎఫ్.ఆర్. ని అమలు చేయడానికి అవసరమైన ఎంపికలతో పాటు, భవిష్యత్తు ప్రక్రియలను కూడా భారతదేశం సిద్ధం చేసింది.
II. బహుపాక్షిక వ్యవస్థ పునరుద్ధరణలో కూడా భారతదేశం ముందుంది
2019 నుండి, అన్ని అధికారిక సమావేశాలు నిలిపివేయడం జరిగింది. స్విట్జర్లాండ్ తో కలిసి భారతదేశం యు.ఎన్-జెనీవా లో ఒక అనధికారిక సమావేశాన్ని నిర్వహించి, జి.బి-9 లో చర్చిండం కోసం ఒక ఆధార పత్రాన్ని సిద్ధం చేసింది. ఫలితంగా, భవిష్యత్ ప్రక్రియను నిర్ణయించడానికి భారతదేశం ఉపాధ్యక్ష హోదాలో ఒక సంప్రదింపుల బృందాన్ని ఏర్పాటు చేయడం జరిగింది.
III. న్యూఢిల్లీ లోని పుసా క్యాంపస్ లోని నేషనల్-బ్యూరో-ఆఫ్-ప్లాంట్-జెనెటిక్-రిసోర్సెస్  లో ఉన్న భారతదేశ జాతీయ జీన్-బ్యాంక్ ను 60 మందికి పైగా ప్రతినిధులు సందర్శించారు
ఎన్.బి.పి.జి.ఆర్. డైరెక్టర్ తో నార్వే, సెర్బియా, జింబాబ్వే ప్రతినిధులు సంభాషించారు. ప్రపంచంలోని రెండవ అతిపెద్ద జీన్-బ్యాంక్ ను చూసిన తర్వాత తమ సంతోషాన్ని వ్యక్తం చేశారు.
IV. గ్లోబల్-ఇన్ఫర్మేషన్-సిస్టమ్  ని ఉపయోగించుకునే సామర్థ్యాన్ని పెంపొందించుకోవాలని భారతదేశం పిలుపునిచ్చింది
పి.జి.ఆర్.ఎఫ్.ఏ. పై జి.ఎల్.ఐ.ఎస్. పురోగతి గురించి, ఆహారం, వ్యవసాయం కోసం మొక్కల జన్యు వనరులపై అంతర్జాతీయ ఒప్పందం  యొక్క పాలకమండలి సమావేశం  తొమ్మిదవ సదస్సు, రెండవ రోజు సాయంత్రం నిర్వహించిన సమావేశంలో చర్చించడం జరిగింది. జి.ఎల్.ఐ.ఎస్. వినియోగానికి, కాంట్రాక్టు పార్టీల మధ్య సామర్థ్య పెంపుదల అవసరమని, శాస్త్రీయ సలహా మండలి లో సభ్యదేశంగా, భారతదేశం ప్రతిపాదించింది.
V. పి.జి.ఆర్.ఎఫ్.ఏ. పరిరక్షణ, సుస్థిర వినియోగం దిశగా నిరంతర ప్రయత్నాలకు భారతదేశం పిలుపునిచ్చింది
కొత్త టూల్-బాక్సులు, నేపధ్య అధ్యయనాలను జి.బి-9 ప్రశంసించింది. ఈ ఎజెండా ను నెరవేర్చడానికి అంతర్జాతీయ సంస్థలతో పాటు, ప్రాంతీయ సంస్థలతో ఉమ్మడి కార్యక్రమాలను రూపొందించి, అమలుచేయాలని, పరిరక్షణ, సుస్థిర వినియోగంపై ఏర్పాటైన కమిటీలో సభ్యదేశంగా, భారతదేశం ప్రతిపాదించింది.
ఆరోగ్య, కుటుంబ సంక్షేమ మంత్రిత్వ శాఖ
ఢిల్లీ ఎయిమ్స్ లో స్వచ్ఛంద రక్త దాన శిబిరాన్ని ప్రారంభించిన డాక్టర్ హార్ష వర్ధన్
మానవాళి కి సేవ చేయడానికి అత్యంత గొప్ప మార్గం స్వచ్ఛంద రక్త దానం : డాక్టర్ హర్ష వర్ధన్
న్యూఢిల్లీలోని ఎయిమ్స్లో ఈ రోజు స్వచ్ఛంద రక్తదాన ప్రచారాన్ని కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష వర్ధన్ ప్రారంభించారు. స్వాతంత్య్ర దినోత్సవం సందర్భంగా ఎయిమ్స్ నిర్వహించిన ఈ శిబిరం దేశాన్ని, పౌరుల రక్షణగా ప్రాణాలు కోల్పోయిన సైనికులతో పాటు కోవిడ్ యోధులకు కూడా అంకితం చేశారు. గౌరవ అతిథులుగా రెండు కుటుంబాలను ఆహ్వానించారు - ఒకరు, అమరవీరుడు సైనికుడి కుటుంబం, మరొకరు ప్రాణాలు వీడిన ఎయిమ్స్ కి చెందిన కోవిడ్ యోధుడి కుటుంబం.
డాక్టర్ హర్ష్ వర్ధన్ రక్తదాన శిబిరాన్ని రిబ్బన్ కత్తిరించి, దీపం వెలిగించి ప్రారంభించారు. ఎయిమ్స్ డైరెక్టర్ డాక్టర్ రణదీప్ గులేరియాతో పాటు ఇతర సీనియర్ వైద్యులు కూడా ఈ సందర్బంగా హాజరయ్యారు. కేంద్ర ఆరోగ్య మంత్రి రక్తదాతలతో సంభాషించారు, రక్తదాన కార్యక్రమానికి సహకరించినందుకు వారికి ధృవీకరణ పత్రాలు ఇచ్చారు. స్వాతంత్య్ర దినోత్సవం సందర్భంగా రక్తం దానం చేయడానికి, రోగుల ప్రాణాలను కాపాడటానికి వైద్యులు, ఆరోగ్య కార్యకర్తలు పెద్ద సంఖ్యలో ముందుకు రావాలని ఆయన ప్రోత్సహించారు. ఫేస్ షీల్డ్, మాస్క్లు, గ్లోవ్స్ మొదలైన వాటితో సహా అన్ని జాగ్రత్తలు శిబిరంలో ఉండేలా చర్యలు తీసుకోవడంతో డాక్టర్ హర్ష్ వర్ధన్ సంతృప్తి వ్యక్తం చేశారు.
ఎయిమ్స్ చేపట్టిన చొరవను ప్రశంసించిన డాక్టర్ హర్ష్ వర్ధన్, “ 73 వ స్వాతంత్ర్య దినోత్సవం సందర్భంగా, ఈ స్వచ్ఛంద రక్తదాన శిబిరం ప్రాణాలర్పించిన కోవిడ్ వైట్ కోట్ యోధులకు, కార్గిల్ అమరవీరులకు నివాళి అర్పిస్తున్నాను. మహమ్మారిలో ప్రజల ప్రాణాలను రక్షించేటప్పుడు వైద్యులు, నర్సులు, పారామెడికల్ సిబ్బందితో సహా కోవిడ్ యోధులు చేసిన అంతిమ త్యాగాన్ని మనం గుర్తుంచుకోవాలి ” అని డాక్టర్ హర్ష వర్ధన్ అన్నారు. ఈ కార్యక్రమానికి గుర్తుగా, ఎయిమ్స్లో ఫ్రంట్లైన్ హెల్త్ వర్కర్గా పనిచేసిన కోవిడ్ యోధుడు దివంగత హిరలాల్, కార్గిల్ అమరవీరుడు లాన్స్ నాయక్ రాజ్బీర్ సింగ్ కుటుంబ సభ్యులను వారి త్యాగాన్ని స్మరించి సత్కరించారు.
స్వచ్ఛంద రక్తదానం ప్రాముఖ్యతను డాక్టర్ హర్ష్ వర్ధన్ ప్రస్తావిస్తూ, “కోవిడ్-19 మహమ్మారి, లాక్-డౌన్ కారణంగా ఆంక్షలు, స్వచ్ఛంద విరాళాలు, రక్తదాన శిబిరాల సంఖ్య గణనీయంగా క్షీణించింది. అత్యవసర శస్త్రచికిత్సలు, తలసేమియా వంటి రక్త రుగ్మతలు, రక్త క్యాన్సర్లు, రోడ్ ప్రమాదాలు, గాయం కేసులకు రక్తం అవసరం. అందువల్ల మానవాళికి సేవ చేయడానికి ఉత్తమ మార్గం స్వచ్ఛంద రక్తదానం ”. అని అన్నారు. ఆనందాన్ని వ్యాప్తి చేయడానికి మన దైనందిన జీవితంలో ఏదో ఒక విధంగా సేవ చేయడం ద్వారా భారతీయులందరూ మన యోధుల త్యాగాలను గౌరవించాలని ఆయన విజ్ఞప్తి చేశారు.
కోవిడ్ -19 కి వ్యతిరేకంగా భారతదేశం చేస్తున్న పోరాటంలో, పెరుగుతున్న రికవరీ రేటు, క్రమంగా పడిపోతున్న కేసు మరణాల రేటు నియంత్రణ వ్యూహం విజయాన్ని రుజువు చేశాయని అన్నారు. ఈ వ్యూహాన్ని అన్ని రాష్ట్రాలు కేంద్రపాలిత ప్రాంతాలు అనుసరిస్తున్నాయని తెలిపారు. దేశవ్యాప్తంగా 1450 కి పైగా టెస్టింగ్ ల్యాబ్లతో ఈ రోజు 8.4 లక్షలకు పైగా మైలురాయిని దాటిన పరీక్ష సామర్థ్యాన్ని విజయవంతంగా పెంచామని ఆయన చెప్పారు. కోవిడ్ -19 చికిత్స టీకాల రంగంలో జరుగుతున్న శాస్త్రీయ పరిణామాలపై నాకు నమ్మకం ఉంది త్వరలో కోవిడ్ -19 కి వ్యతిరేకంగా పోరాటంలో భారతదేశం మరింత విజయాన్ని సాధిస్తుంది అని కేంద్ర మంత్రి డాక్టర్ హర్ష వర్ధన్ ఆశాభావం వ్యక్తం చేశారు.
గిరిజన వ్యవహారాల మంత్రిత్వ శాఖ
గిరిజన భాషల పరిరక్షణకు గాను ద్విభాషా ప్రైమర్ల అభివృద్ధికి రాష్ట్ర ప్రభుత్వాలు/ యుటీలకు గిరిజన వ్యవహారాల శాఖ మద్దతు
-ఇప్పటి వరకు 82 భాషా ప్రైమర్లు అభివృద్ధి చేసిన వివిధ రాష్ట్ర ప్రభుత్వాలు: అర్జున్ ముండా
భారత్లో 780 భాషలు మాట్లాడుతున్నట్టుగా గిరిజన వ్యవహారాల మంత్రిత్వ శాఖ అధ్యయనాల ద్వారా తెలిసింది. వీటిలో 443 గిరిజన వర్గాలు మాట్లాడేవిగా తేలింది. ఈ భాషల వివరాలు https://www.peopleslinguisticsurvey.org/ లో ఉన్నాయి. గుజరాత్ లోని 'భాషా రీసెర్చ్ అండ్ పబ్లికేషన్ సెంటర్' చేత గిరిజన భాషల రంగంలో పరిశోధనలు జరపడానికి కేంద్ర గిరిజన వ్యవహారాల మంత్రిత్వ శాఖ ఎక్సలెన్స్ కేంద్రంగా గుర్తించడమైంది. గిరిజన భాషల పరిరక్షణ కోసం ద్విభాషా ప్రైమర్ల అభివృద్ధికి మరియు షెడ్యూల్డ్ తెగ విద్యార్థులలో అభ్యాస సాధన స్థాయిని పెంచడానికి మంత్రిత్వ శాఖ రాష్ట్ర ప్రభుత్వాలు/ యుటీలకు మద్దతునిస్తుంది.
ఇప్పటివరకు 82 భాషా ప్రైమర్లను వివిధ రాష్ట్ర ప్రభుత్వాలు అభివృద్ధి చేశాయి. ఉదాహరణకు ఒడాశాలోని జువాంగ్, కిసాన్, కోయా, ఓరం, సౌరా, హల్బీ, కోర్కు, భిలి, మధ్యప్రదేశ్లోని
గోండి మరియు జార్ఖండ్లోని ఖాడియా, ఖోరత్ తదితరాలున్నాయి. ఇది ఇంకా కొనసాగుతున్న ప్రక్రియ. ‘గిరిజన ఉత్సవం, పరిశోధన సమాచారం మరియు సామూహిక విద్య’ పథకం కింద ‘టీఆర్ఐకి మద్దతు’ పథకం మరియు ‘భాషా రీసెర్చ్ అండ్ పబ్లికేషన్ సెంటర్’కు 
పథకం కింద భాషా ప్రైమర్ల అభివృద్ధికి గాను గత మూడేళ్లలో అందించిన నిధుల వివరాలు ఈ కింది విధంగా ఉన్నాయి:
|
|
సంవత్సరం
|
|
‘టీఆర్ఐకి మద్దతు’ పథకం కింద వివిధ రాష్ట్రాలకు సమకూర్చిన నిధులు

|
|
‘గిరిజన ఉత్సవం, పరిశోధన సమాచారం మరియు సామూహిక విద్య’ పథకం కింద భాషా పరిశోధన మరియు ప్రచురణ కేంద్రానికి సమకూర్చిన నిధులు

|
|
మొత్తం

|
|
2017-18
|
|
19.00
|
|
14.08
|
|
33.08
|
|
2018-19
|
|
184.00
|
|
41.00
|
|
225.00
|
|
2019-20
|
|
134.00
|
|
21.38
|
|
155.38
గిరిజన వ్యవహారాల శాఖ మంత్రి శ్రీ అర్జున్ ముండా ఈ రోజు లోక్సభకు ఇచ్చిన లిఖితపూర్వక సమాధానంలో ఈ సమాచారాన్ని తెలియజేశారు.
ప్రధాన మంత్రి కార్యాలయం
భూకంపంతరువాతి కాలం లో కచ్ఛ్ అభివృద్ధి చెందడం గురించిన ఒక వీడియో ను శేర్ చేసిన ప్రధానమంత్రి
భూకంపం సంభవించిన తరువాత గుజరాత్ లోని కచ్ఛ్ ప్రాంతం లో జరిగిన అభివృద్ధి ని వివరించేటటువంటి ఒక వీడియో ను ప్రధాన మంత్రి శ్రీ నరేంద్ర మోదీ శేర్ చేశారు. ఈ ప్రాంతం ఇప్పుడు పరిశ్రమ లు, వ్యవసాయం, పర్యటన రంగం మొదలైనవి వికసిస్తున్నటువంటి ఒక సమృద్ధ కేంద్రం గా మారిపోయింది. ఈ వీడియో ను మోదీ స్టోరీ ట్విటర్ హాండిల్ ద్వారా ట్వీట్ చేయడం జరిగింది. ఈ వీడియో లో అక్కడి ప్రజలు అప్పటి గుజరాత్ ముఖ్యమంత్రి శ్రీ నరేంద్ర మోదీ చేపట్టిన అసాధారణ కార్యాల ను గురించి మాట్లాడారు. భూకంపం అనంతర కాలం లో కచ్ఛ్ కు కొత్త రూపురేఖల ను ఇవ్వడం లో ఆ కాలపు గుజరాత్ ముఖ్యమంత్రి యొక్క నాయకత్వాన్ని ప్రజలు ప్రశంసించారు.
ప్రధాన మంత్రి ఒక ట్వీట్ లో -
‘‘2001వ సంవత్సరం లో వచ్చిన భూకంపం తరువాత, కొంత మంది కచ్ఛ్ కు జరిగిన నష్టాని కి పెదవి విరిచి కచ్ఛ్ కథ ఇక ముగిసినట్లే అని భావించారు. కచ్ఛ్ ఇక ఎన్నటికీ తల ఎత్తజాలదు అని వారు అనుకొన్నారు; కానీ ఈ సంశయవాదులు కచ్ఛ్ యొక్క భావన ను తక్కువ గా అంచనా వేశారు.
కొద్ది కాలం లోనే, కచ్ఛ్ తిరిగి తలెత్తుకొని నలబడింది, మరి అది అన్నింటి కంటే వేగం గా వృద్ధిచెందుతున్నటువంటి జిల్లాల లో ఒక జిల్లా గా మారిపోయింది.’’ అని పేర్కొన్నారు.
కార్మిక, ఉపాధికల్పన మంత్రిత్వ శాఖ
ఉమ్మడి ఎంపిక ప్రక్రియను ప్రచారానికి ఈపీఎఫ్ఓ అన్ని ప్రయత్నాలు చేస్తోంది
- ఇప్పటి వరకు 8,000 మందికి పైగా సభ్యులు ఆన్లైన్లో దరఖాస్తు చేసుకున్నారు
- ఫిబ్రవరి 20, 2023 నాటి సర్క్యులర్ పథకం యొక్క నిబంధనలకు కట్టుబడి ఉంది
- సుప్రీంకోర్టు ఆదేశాలకు అనుగుణంగా కూడా వెలువడింది
ఈపీఎస్-95 అధిక జీతంపై సహకారం అందించడానికి అవసరమైన పత్రాలతో కూడిన ఆన్లైన్ జాయింట్  ఎంపిక ఫారమ్ను ఈపీఎఫ్ఓ ఏకీకృత పోర్టల్లో హోస్ట్ చేసింది. ప్రాథమిక స్కీమ్ నిబంధనలకు కట్టుబడి, 04.11.2022 నాటి సుప్రీంకోర్టు ఆర్డర్ను అమలు చేయడానికి ఈ ఫారమ్ మార్గాన్ని సుగమం చేస్తుంది. ఫారమ్ సమర్పణకు గడువు 03 మే, 2023 ఉన్నప్పటికీ తేదీ నాటికి 8,000 కంటే ఎక్కువ మంది సభ్యులు ఆన్లైన్లో దరఖాస్తు చేసుకున్నారు. అధిక వేతనాల విషయమై ఉద్యోగి మరియు యజమాని చందా విరాళం ఇమిడి ఉన్నందున, ఈపీఎఫ్ మరియు ఈపీఎస్-95 స్కీమ్లు అధిక జీతంపై సహకారం అందించినప్పుడు ఉమ్మడి అభ్యర్థన అవసరం. ఇది కొత్త అవసరం కాదు మరియు ఈపీఎస్-95 కంటే ముందే ఇది అమలులో ఉంది. ఈపీఎస్ కింద అధిక జీతంపై జాయింట్ ఆప్షన్ను అమలు చేయడానికి ఇది అవసరమైన ప్రీ-కర్సర్ అని పేర్కొంటూ ఆర్.సి. గుప్తా కేసులో సుప్రీకోర్టు ద్వారా ధ్రువీకరించబడింది. ఫిబ్రవరి 20, 2023 నాటి సర్క్యులర్ పథకంలోని నిబంధనలకు కట్టుబడి ఉంది మరియు సుప్రీంకోర్టు ఆదేశాలకు అనుగుణంగా ఉంది. పెన్షన్ ఫండ్ యొక్క ప్రయోజనాలు మరియు మూల్యాంకన గణనకు చందాల సరైన అంచనా మరియు వాటి డిపాజిట్ మరియు పెన్షన్ ఫండ్కు మళ్లించడం, అందించిన గత సేవలు మరియు చేసిన చెల్లింపుల వివరాలు అవసరం. EPFO పదవీ విరమణ చేసిన EPS సభ్యుల కోసం  ఎంపికలను మార్చి 4, 2023న మూసివేసింది. ఇది 04.03.2023 నాటికి ఈ విభాగం ఉద్యోగుల నుండి 91,258 ఆన్లైన్ దరఖాస్తులను స్వీకరించింది. 03 మే, 2023 వరకు ఆన్లైన్లో సమర్పించగల ఉమ్మడి ఎంపిక ప్రక్రియను ప్రచారం చేయడానికి ఈపీఎఫ్ఓ అన్ని రకాల ప్రయత్నాలు చేస్తోంది. 01.09.2014 నాటికి ఈపీఎఫ్ సభ్యులుగా ఉన్న వ్యక్తులకు సంబంధించి, 27 ఫిబ్రవరి, 2023 నుండి ఉద్యోగులు ఆన్లైన్ దరఖాస్తులకు ప్రాధాన్యత ఇస్తున్నారు. ఇప్పటికే 8,897 మంది సభ్యులు తమ యజమాన్యాలకు దరఖాస్తు చేసుకున్నారు.
ఆరోగ్య, కుటుంబ సంక్షేమ మంత్రిత్వ శాఖ
207.29 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.96 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,25,076
గత 24 గంటల్లో నమోదయిన కొత్త కేసులు 16,299
ప్రస్తుత రికవరీ రేటు 98.53%
వారపు పాజిటివిటీ రేటు 4.85%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 207.29 కోట్ల  డోసులను అధిగమించింది. 2,75,36,174 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.96 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10412843
|
|
రెండో డోసు
|
|
10097169
|
|
ముందు జాగ్రత్త డోసు
|
|
6505170
|
|
ఫ్రంట్లైన్ సిబ్బంది
|
|
మొదటి డోసు
|
|
18432431
|
|
రెండో డోసు
|
|
17682327
|
|
ముందు జాగ్రత్త డోసు
|
|
12644292
|
|
12-14 ఏళ్ల వారు
|
|
మొదటి డోసు
|
|
39645370
|
|
రెండో డోసు
|
|
28924432
|
|
15-18 ఏళ్ల వారు
|
|
మొదటి డోసు
|
|
61411968
|
|
రెండో డోసు
|
|
51629137
|
|
18-44 ఏళ్ల వారు
|
|
మొదటి డోసు
|
|
559939982
|
|
రెండో డోసు
|
|
510546366
|
|
ముందు జాగ్రత్త డోసు
|
|
37056551
|
|
45-59 ఏళ్ల వారు
|
|
మొదటి డోసు
|
|
203775969
|
|
రెండో డోసు
|
|
195707830
|
|
ముందు జాగ్రత్త డోసు
|
|
23072528
|
|
60 ఏళ్లు పైబడినవారు
|
|
మొదటి డోసు
|
|
127500642
|
|
రెండో డోసు
|
|
122316154
|
|
ముందు జాగ్రత్త డోసు
|
|
35645432
|
|
ముందు జాగ్రత్త డోసులు
|
|
11,49,23,973
|
|
మొత్తం డోసులు
|
|
2,07,29,46,593
దేశవ్యాప్త క్రియాశీల కేసుల సంఖ్య 1,25,076. మొత్తం పాజిటివ్ కేసుల్లో ఇది 0.28 శాతం.
భారతదేశ రికవరీ రేటు 98.53 శాతంగా ఉంది. గత 24 గంటల్లో 19,431 మంది రోగులు కోలుకున్నారు. దీంతో, కోలుకున్న రోగుల సంఖ్య  4,35,55,041 కి పెరిగింది.
గత 24 గంటల్లో 16,299 కొత్త కేసులు నమోదయ్యాయి.
గత 24 గంటల్లో మొత్తం 3,56,153 పరీక్షలు చేశారు. దేశవ్యాప్తంగా ఇప్పటివరకు 87.92 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.85 శాతంగా, రోజువారీ పాజిటివిటీ రేటు 4.58 శాతంగా నమోదయ్యాయి.
విద్యుత్తు మంత్రిత్వ శాఖ
థర్మల్ విద్యుత్ కేంద్రాల పనితీరును సమీక్షించిన శ్రీ ఆర్ కే సింగ్
విద్యుత్, బొగ్గు మరియు రైల్వే మంత్రిత్వ శాఖ, ప్రభుత్వ రంగ విద్యుత్ కేంద్రాల ప్రతినిధులతో సమవేశమైన మంత్రి
పెరుగుతున్న విద్యుత్ వినియోగాన్ని దృష్టిలో ఉంచుకుని బొగ్గు నిల్వలను క్రమబద్ధీకరించాలని ఆదేశాలు జారీ చేసిన మంత్రి
విద్యుత్, బొగ్గు, రైల్వే మంత్రిత్వ శాఖ, ప్రభుత్వ రంగ విద్యుత్ ఉత్పత్తి కేంద్రాల ప్రనిధులతో కేంద్ర విద్యుత్ మరియు కొత్త మరియు పునరుత్పాదక ఇంధన శాఖ మంత్రి శ్రీ ఆర్ కే సింగ్ నిన్న సాయంత్రం ఉన్నత స్థాయి సమావేశాన్ని నిర్వహించారు. థర్మల్ విద్యుత్ కేంద్రాల్లో అందుబాటులో ఉన్న బొగ్గు నిల్వల పరిస్థితిని మంత్రి సమీక్షించారు. పెరుగుతున్న విద్యుత్ డిమాండ్ ను దృష్టిలో ఉంచుకుని బొగ్గు సరఫరాను క్రమబద్దీకరించడానికి చర్యలు తీసుకోవాలని ఆయన అధికారులకు ఆదేశాలు జారీచేశారు. బొగ్గు నిల్వలు, సరఫరా అంశంపై సమన్వయంతో పనిచేయాలని ఆయన సూచించారు.
ప్రతిరోజూ జరుగుతున్న విద్యుత్ ఉత్పత్తిని, గ్రిడ్ నుంచి రాష్ట్రాలు తీసుకుంటున్న విద్యుత్ ను మంత్రి సమీక్షించారు. బొగ్గు నిల్వ పరిస్థితి, జల విద్యుత్ ఉత్పత్తిని కూడా మంత్రి సమీక్షించారు. విద్యుత్ ఉత్పత్తి తగ్గడానికి దారితీసిన పరిస్థితులపై మంత్రి ఆరా తీశారు. 15 రోజులకు కాకుండా 10 రోజుల అవసరాలకు సరిపోయే బొగ్గు నిల్వలను ఉంచడానికి గల అవకాశాలను పరిశీలించాలని ఇంధన శాఖ కార్యదర్శికి మంత్రి ఆదేశాలు జారీచేశారు. బొగ్గు నిల్వలు ఎక్కువగా ఉన్న కేంద్రాల నుంచి బొగ్గు కొరత ఎదుర్కొంటున్న కేంద్రాలకు వీటిని తరలించడానికి చర్యలు తీసుకోవాలని అన్నారు.
సొంత గనులు కలిగి ఉన్న కేంద్రాలపై విడిగా సమీక్షను నిర్వహించాలని మంత్రి విద్యుత్ మంత్రిత్వ శాఖ అధికారులకు ఆదేశించారు. ఈ కేంద్రాలు తమ సొంత గనులపై ఆధారపడి ఉత్పత్తి సాగించేలా చూడాలని సూచించారు. దిగుమతి చేసుకొంటున్న బొగ్గుతో స్వదేశీ బొగ్గును కలిపి వినియోగించడానికి గల అవకాశాలను పరిశీలించాలని కూడా మంత్రి సూచించారు. దీనివల్ల ఈ కేంద్రాలపై ఆర్థిక భారం తగ్గుతుందని మంత్రి పేర్కొన్నారు.
పెరుగుతున్న విద్యుత్ వినియోగం శుభ పరిమాణం అని అన్న మంత్రి ఇది ఆర్థిక వ్యవస్థ బలపడుతుందని చెప్పడానికి ఇది నిదర్శనమని శ్రీ సింగ్ అన్నారు. విద్యుత్ వినియోగం మరింత పెరిగే అవకాశం ఉందని మంత్రి అన్నారు. అడ్డంకులను అధిగమించి డిమాండ్ మేరకు విద్యుత్ ఉత్పత్తి పెరిగేలా చూడడానికి చర్యలు తీసుకోవాలని ఆదేశించారు.